يلي انجرح من الناس بالصميم
انفتح القلب وخبر شي حميم
كان عند بولس حنان الام
وهاجمو الحسد لهوي اليم
قالوا شو ها الكلام المهزلي
جبان شو قاسي شاول بالكلام
حضور ضعيف وشو هالمسألي
كلامو بسيط كتير بدغدغ الاحلام
وقال عن حالوا انو هويي رسول
شاف الناصري هيك عم بيقول
معروف انو باطل كل الكلام
والعلامي ما بيخد اجر عا طول
والطرسوسي تطاول على التقليد
وعاطول لاحلنا الناموس تهديد
يا جماعة الخير شو ها التحدي
عم يدعيي بالاصلاح والتجديد
حرجتوني يا جماعة للكلام
بدي امشي بمنطق ما في سلام
اسمحولي احكي شوية جهالي
وتركوني دافع عني بالتمام
خليني جاهل تا شوف حالي
يلي بيحكو كلام متداول
مضطر دافع عن اعمالي
بدي احكي الحقايق من الاول
هيني عندن شوفة حال
وانا عارف شو عم بينقال
خليني احكي بقوة الايمان
وكلام من فكر بالماضي جال
هيني بقولوا نحنا عبرانيين
ما بعرف ليش ها القد مدعيين
انا بالقول والعمل من زمان
ما حدن ناكر هني مش اسرائليين
انا من نسل براهيم بي الوعد
واليو م بالمسيح تحقق العهد
البركي ظهرت بالمسيح الحي
وانا مكرس لها الخدمة والجهد
وشو بدي خبر يلي معي صار
بعد في بجسمي كتير من هالاثار
بعدني بدكر الرعب مش من زمان
وبعدو بفكري كتير مر ها التدكار
و بدي خبر عن الصعوبات الكتار
من حبوسات وخطر الطرقات
وكم مرة تعرضت للموت ليل نهار
وكم مرا تعرضت للسرقات
وكم مرة بالمجمع رقعوني بدن
بعدن اثارن ما راحت مع الزمن
كسروا العصي عاضهري مرات
وفيتير ما بتنعد بحياتي المحن
وكم مرت كنت غرقت بالبحور
واختفى عني الضو والنور
وقلت وهلق راحت عليي
وكان ربنا بها المحن يزور
وكم مرة مشيت بدون زوادي
وصار عندي الجوع والعطش عادي
وهيك صارت كل ايامي صوم
ما في غير الرجا فيي بنادي
وها الكنايس لانتشرت بالاقطار
وقيش كلف سهر ليل النهار
ومعن ها الديات اشتغلت بالحياكي
تا خفف المصاريف لكانوا كتار
وبس انا بشو بالحقيقة عندي افتخار
بالضعف يلي حاملو عا طول
بالرغم محبة يسوع فيي نار
نزيف جواني مرافقني زنار
وبالرغم ها الضعف لي ما بينساني
كاد يحرق انفاسي ويهد لي كياني
ربنا كشف لهضيعيف اسرار
ما بعرف انا بالجسد بكل اوهاني
شفت شي سر ما بقدر اكشفوا
ما في غيري بها الكون حدا بيعرفو
هيدا هويي موضوع الافتخار
وغير هيك انا ضعيف شقفة فخار
وبقي الضعف بالرغم من الانعام
وكشف الاسرار وكل ها الاحلام
صخر بالاعماق بالقلب السيد قال
انا قوتي عظيمة بقلب الاوهان
وهيك بعرف قوة قيامة المسيح
يلي شفافي دايما عا طول تسبيح
منشان هيك راضي بالاضطهاد
وبدي كفي حياتي عاطول بالجهاد